Grafill

Grafill – norsk organisasjon for visuell kommunikasjon er en interesseorganisasjon for alle som arbeider eller utdanner seg innen design og illustrasjon. 

Grafills 1700 medlemmer tilbyr tjenester innen blant annet grafisk design, illustrasjon, animasjon, tegneserieskaping, tjenestedesign og digital design. Grafills viktigste oppgave er å styrke medlemmers rammebetingelser og skape arenaer for inspirasjon, engasjement og faglig fellesskap.

Organisasjon og aktiviteter
Administrasjonen ligger i Oslo, og flere lokallag og faggrupper er tilknyttet. Lene Renneflott er daglig leder.

Organisasjonen står bak prisene Årets vakreste bøker, Visuelt, Bokkunstprisen og Klassikerprisen.

Historikk
Grafill ble etablert i 1991 som en sammenslåing av de to organisasjonene Norske Grafiske Designere (forkortet NGD), stiftet som Yrkestegnernes Forening i 1937 og omdøpt til Norske Yrkestegnere fra 1946, og Norsk Illustratørforbund (NIF), stiftet i 1983. 

Morten Berner var Grafills leder fra starten i 1991 til 2005.  

Fra 1992 til 2011 ga Grafill ut et fagtidsskrift som først het Grafisk Design, deretter Visuelt og til slutt Snitt – tidsskriftet ble lagt ned i 2011.

 Se også 

 Tegnerforbundet, norsk forening for tegnere stiftet i 1916
 Norske Grafikere, forening for billedkunstnere som arbeider med grafikk, stiftet i 1919

 Eksterne lenker 



Kategori:Norske kulturorganisasjoner
Kategori:Norske kunstnerorganisasjoner
Kategori:Visuell kommunikasjon
Kategori:Grafisk design
Kategori:Organisasjoner etablert i 1991